Николиќ

Николиќ (изворно: Николич) — село во Општина Дојран, во непосредна близина на Дојранското Езеро.

 Потекло и значење на името 

мини|300п|лево|Плажата во Николиќ

Името на селото првпат е споменато во  век во турски документи. Името се поврзува со личното име Николич, а Николич исто така било турски изговор за Николица.

 Географија и местоположба 

Селото се наоѓа на крајниот североисточен дел на територијата на Општина Дојран, чиј атар се допира со државната гранична линија со Грција. Исто така, селото е сместено на северниот брег на Дојранското Езеро. Селото е рамничарско, сместено на надморска височина од 205 метри. Оддалечено е 12,5 километри северно од општинскиот центар Стар Дојран, 19,5 километри североисточно од Богданци и 29,5 километри североисточно од Гевгелија.

Селото се наоѓа во подножјето на планината Боска.

До селото води асфалтен пат, кој се води како посебен крак на регионалниот пат 1105.

 Историја 

Подрачјето на Николиќ е населено барем од доцната антика, за што сведочат остатоци од населба на наоѓалиштето Лагер.

Само 1 жител на оваа населба е заведен како жртва во Втората светска војна.

 Стопанство 

Атарот на селото зафаќа простор од 14,6 км2, при што преовладуваат шумите со површина од 767 хектари, на обработливите површини отпаѓаат 406 хектари, додека на пасиштата 175 хектари.

Селото, во основа, има полјоделско-шумарска функција. Во него работат услужни објекти.

Веднаш до самото село, меѓу последните куќи, се наоѓа фабриката „Дојран Стил“, која произведува најразлични челични производи.

 Население 

Според податоците од 1873 година во „Етнографија на вилаетите Адријанопол, Монастир и Салоника“, селото Николиќ имало 21 домаќинство со 74 жители христијани.„Македония и Одринско. Статистика на населението от 1873 г.“ Македонски научен институт, София, 1995, стр. 192-193.

Според статистиката на Васил К’нчов („Македонија, Етнографија и статистика“) од 1900 година, во Николиќ живееле 160 жители, сите Македонци.Васил Кънчов. „Македония. Етнография и статистика“. София, 1900, стр. 164. Според егзархискиот секретар Димитар Мишев, („La Macédoine et sa Population Chrétienne“) во 1905 година во Николиќ имало 200 Македонци, под врховенството на Бугарската егзархија.Brancoff, D.M. „La Macédoine et sa Population Chrétienne“. Paris, 1905. рр. 100-101

Според германска карта издадена во 1941 година, а заснована на пописот на Кралството Југославија од 1931 година, селото имало 250 Македонци и 25 до 50 Турци.

Селото е средно по големина, со пораст на бројот на населението. Така, во 1961 година Николиќ броело 427 жители, од кои 398 биле Македонци, а 24 жители Срби, додека во 1994 година, бројот се зголемил на 529 жители, од кои 513 биле Македонци, а 15 жители Срби.

Според пописот на населението на Македонија од 2002 година, селото има 541 жител, од кои 527 Македонци, 13 Срби и 1 останат.

Според последниот попис од 2021 година, во селото живееле 520 жители, од кои 498 Македонци, 11 Срби и 11 лица без податоци.

 Родови 
Николиќ е македонско село.

Според истражувањата на Бранислав Русиќ во 1954 г. родови во селото се:

 Староседелци: Гајдаџиовци (2 к.); Заовци (3 к.); Анушовци (3 к.); Ќосовци (1 к.) еден член бил посинет од Терзиовци; Петковци (2 к.); Мутафчии или Јанкуловци (1 к.); Туневци (3 к.); Солаковци (2 к.); Ичовци или Баклавџиовци (2 к.); Ратишливци или Ќучук-Доневци (1 к.), одредено време живееле во сега напуштеното село Дорбалија, па се вратиле во 1904 г.
 Доселеници: Рушковци (2 к.) доселени се околу 1860 г. од Собри кај Валандово; Чобан-Тошови (1 к.) доселени се околу 1874 г. од Дорбалија; Марин-Иљовци (1 к.) нивниот предок избегал од Асанли околу 1880 г.; Џановци (3 к.) и Кантуровци или Анговци (2 к.) доселени се во 1894 г. од соседното село Еќимци; Аргилевци (3 к.) и Бузаџивци (1 к.) доселени се од Дорбалија во 1904 г.; Чанка (2 к.), Илковци (2 к.), Куцовци (2 к.) и Ајтистани-Трајковци (2 к.), исто така дошле од Дорбалија во 1912 г.; Минговци (6 к.) и Ташовци (2 к.) доселени во 1912 г. од Асанли; Аџи-Наковци (1 к.), Кокони (4 к.) и Ласовци (1 к.) доселени се од Аканџали, Кукушко во 1941 г. преку Дојран.

 Иселеништво 
Петковци имаат иселеници (1 к.) во Гевгелија од 1949 г. и Џановци (1 к.) во струмичкото село Турново од 1937 г.

 Општествени установи 

 Подрачното основно училиште „Кочо Рацин“, петгодишно основно училиште во состав на ОУ „Кочо Рацин“ - Нов Дојран
 Амбуланта
 Дом на културата
 Детско одморалиште „Титови пионери“, напуштено детско одморалиште, изградено во 1970-тите години

 Самоуправа и политика 

На крајот од XIX век, Николиќ било чисто македонско село во Дојранската Каза на Отоманското Царство.

Селото влегува во рамките на Општина Дојран, една од малкуте општини кои не биле изменети со новата територијална поделба на Македонија во 2004 година. Во периодот од 1996-2004 година, селото било во рамките на некогашната Општина Стар Дојран.

Во периодот 1955-1996 година, селото се наоѓало во рамките на големата Општина Гевгелија.

Во периодот 1952-1955, селото било дел од тогашната општина Дојран, во која покрај селото Николиќ се наоѓале селата Ѓопчели, Нов Дојран, Сретеново, Стар Дојран, Фурка, Црничани и Чаушли. Во периодот 1950-1952, селото било дел од некогашната општина Нов Дојран, во која влегувале селата Ѓопчели, Николиќ, Стар Дојран, Сретеново, Фурка, Чаушли и Црничани.

 Избирачко место 

Во селото постои избирачкото место бр. 0382 според Државната изборна комисија, сместено во просториите на основното училиште.

На претседателските избори во 2019 година, на ова избирачко место биле запишани вкупно 440 гласачи. На локалните избори во 2021 година, на ова избирачко место биле запишани вкупно 437 гласачи.

 Културни и природни знаменитости 

Археолошки наоѓалишта
 Агизмо — сакрален објект	од средниот век;
 Гробишта — црква со некропола од средниот век;
 Лагер - Стари Лозишта — населба од хеленистичко и доцноантичко време;
 Старо Село — црква и некропола од средниот век; и
 Црквиште — базилика од старохристијанско време.

Цркви
 Црква „Св. Ѓорѓи“ — главна селска црква; и
 Црква „Св. Петка“ — мала селска црква над селото.

 Галерија 

 Поврзано 
 Општина Дојран
 Боска
 Дојранско Езеро

 Наводи 

 Надворешни врски 


Категорија:Села во Македонија
Категорија:Дојрански села
Категорија:Села во Општина Дојран